Diari Oficial de la Generalitat Valenciana


Sumari del DOGV 2723, del 04-04-1996 (1996/837852)

RESOLUCIÓ de 30 de març de 1996, del director territorial de Cultura i Educació, per la qual es determina el calendari ordinari i extraordinari d'admissió d'alumnat als centres docents no universitaris per al curs 1996/97.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2723

Data del DOGV
:   04-04-1996

Secció del DOGV
:   ALTRES DISPOSICIONS

Número del document
:   1996/837852


Data del document
:   30-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 30 de març de 1996, del director territorial de Cultura i Educació, per la qual es determina el calendari ordinari i extraordinari d'admissió d'alumnat als centres docents no universitaris per al curs 1996/97.   
El Decret 186/1994, de 13 de setembre del Govern Valencià (DOGV de 17.09.94) regula l'admissió de l'alumnat en els centres no universitaris de la Comunitat Valenciana finançats amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 7 de febrer de 1995 (DOGV de l'1 de març).  
L'article 4 de l'esmentada ordre estableix que en el primer trimestre de l'any natural, el director territorial competent dictarà una resolució en què es determine el calendari ordinari i extraordinari d'admissió d'alumnat als centres docents del seu àmbit competencial.  
Per aquest motiu, cal establir el calendari d'admissió de l'alumnat que s'haurà d'escolaritzar en els centres finançats amb fons públics dels diferents nivells educatius de l'àmbit territorial d'aquesta direcció territorial de Castelló.  
Per això, en virtut de les facultats que tinc conferides, resolc:  
Primer  
El calendari que caldrà seguir en el procés d'admissió d'alumnat serà el que escaiga, segons l'ensenyament que s'hi impartisca:  
- Ensenyaments bàsics, per a les sol·licituds d'admissió en centres que impartisquen Educació Infantil/Educació Preescolar, Educació Primària/Educació General Bàsica i Educació Especial i centres autoritzats per a impartir el primer cicle d'Educació Secundària Obligatòria.  
- Ensenyaments mitjans, per a sol·licituds d'admissió d'alumnes en centres de Formació Professional, Batxillerat Unificat i Polivalent i centres que estiguen autoritzats per a l'anticipació del segon cicle de l'Educació Secundària Obligatòria i els nous batxillerats LOGSE; llevat de l'admissió d'alumnat per a cursar cicles formatius de Formació Professional i mòduls experimentals de Formació Professional, que es regiran per resolució específica.  
Segon  
El calendari que caldrà seguir en el procés de matriculació ordinària dels centres d'Ensenyament Bàsic als quals es refereix el punt primer, serà el següent:  
Calendari i activitat  
1. Fins al 19 d'abril  
- Constitució de les comissions d'escolarització  
- Presentació en el centre en el qual està matriculat l'alumne de la sol·licitud de canvi de modalitat lingüística.  
- Publicitat de les àrees d'influència  
- Publicitat dels centres receptors  
- Publicitat de les vacants existents en cada centre després d'haver estudiat el consell escolar les sol·licituds de canvi de modalitat lingüística.  
2. Des del 22 d'abril fins al 3 de maig  
- Presentació de sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995 (DOGV 1.3.95)  
3. Fins al 20 de maig  
- Publicitat de les llistes provisionals d'alumnes admesos i no admesos  
4. Fins al 27 de maig  
- Publicitat de les llistes definitives d'alumnes admesos i no admesos.  
5. Fins al 28 de juny  
- Formalització de matrícula als centres  
Tercer  
El calendari que caldrà seguir en el procés de matriculació ordinària als centres d'Ensenyament Mitjà als quals es refereix el punt primer serà el següent:  
Calendari i activitat  
1. Fins al 31 de maig  
- Constitució de les comissions d'escolarització  
- Presentació en el centre en el qual està matriculat l'alumne de la sol·licitud de canvi de modalitat lingüística.  
- Publicitat de les àrees d'influència  
- Publicitat dels centres receptors  
- Publicitat de les vacants existents en cada centre després d'haver estudiat el consell escolar les sol·licituds de canvi de modalitat lingüística.  
2. Del 17 al 28 de juny (ambdós inclosos)  
- Presentació de sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995.  
3. 5 de juliol  
- Publicitat de les llistes provisionals d'alumnat admés i no admés  
4. 12 de juliol  
- Publicitat de les llistes definitives d'alumnat admés i no admés.  
5. Del 15 al 17 de juliol  
- Formalització de matrícula als centres  
Quart  
El calendari que caldrà seguir en el procés de matriculació extraordinària per a les sol·licituds d'admissió en els centres d'Educació Infantil/Primària serà el següent:  
Calendari i activitat  
1. Fins al 5 de setembre  
- Publicitat de les vacants existents en cada centre  
- Presentació de sol·licituds  
2. Fins al 9 de setembre  
- Presentació de les llistes d'alumnat admés i no admés  
3. Fins al 13 de setembre  
- Formalització de matrícula  
4. Fins al 20 de setembre  
- Comunicació de les vacants existents als centres per part de les corresponents comissions d'escolarització, emprant els annexos XII-XIV-XV, segons corresponga, de l'Ordre de 7 de febrer de 1995, a la Direcció Territorial de Cultura i Educació de Castelló.  
Cinqué  
El calendari que caldrà seguir en el procés de matriculació extraordinària per a les sol·licituds d'admissió als centres d'Educació Secundària, BUP i FP serà el següent:  
Calendari i activitat  
1. Fins al dia 6 de setembre  
- Presentació de sol·licituds  
2. 11 de setembre  
- Presentació de les llistes provisionals d'alumnat admés i no admés  
3. 16 de setembre  
- Presentació de les llistes definitives d'alumnat admés i no admés.  
4. Fins al dia 17 de setembre  
(alumnes de nova admissió)  
- Formalització de matrícula  
5. Fins al 30 de setembre  
- Comunicació de les vacants existents als centres per part de les corresponents comissions d'escolarització, emprant els annexos XIII-XVI-XVII, segons corresponga, de l'Ordre de 7 de febrer de 1995, a la Direcció Territorial de Cultura i Educació de Castelló.  
Sisé  
Aquestes activitats s'hauran de coordinar entre les comissions d'escolarització, que hauran d'exercir les funcions previstes a l'article 13 del Decret 186/1994, i els centres escolars, per tal de garantir que el procés d'admissió d'alumnes es desenvolupe d'acord amb el procediment establert a l'Ordre de 7 de febrer de 1995.  
Els directors dels centres hauran d'exposar, al tauler d'anuncis, les normes que regulen l'admissió d'alumnat als centres docents finançats amb fons públics:  
- Les àrees d'influència dels centres  
- El calendari de matriculació  
- La normativa aplicable  
- Les places vacants  
Seté  
La declaració de la renda anual de la unitat familiar per tal de justificar, si s'escau, aquest criteri, serà la corresponent a l'any 1994. Per la qual cosa els consells escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 2.318/1993, de 29 de desembre (BOE de 31.12.93) és de 60.570 pessetes per als treballadors des dels 18 anys o de 847.980 pessetes anuals; cal considerar la base imposable.  
Vuité  
Podran matricular-se en el primer curs d'Educació Primària només els alumnes que hagen complit o que compliran 6 anys abans del 31 de desembre de 1996 (nascuts el 1990 o en anys anteriors).  
Nové  
Les sol·licituds s'hauran d'ajustar al model oficial publicat com a annex I d'aquesta resolució, que ha estat aprovat per la Direcció General de Centres amb data 02.03.95, d'acord amb el que s'estableix a l'article 12.1 de l'Ordre de 7 de febrer de 1995, i que es facilitarà de manera gratuïta als centres escolars per tal d'oferir-lo als pares i mares, tutors o tutores, que vulguen sol·licitar l'admissió dels fills als centres indicats en el punt 1.  
Deu  
Els alumnes admesos hauran de formalitzar la matrícula en les dates establides en aquesta resolució. Es consideraran com a vacants les places assignades a aquells alumnes admesos que no l'hagen formalitzada dins el termini i s'entén que aquests alumnes renuncien a la matrícula (article 23 del Decret 186/1994).  
En aquest cas, les places vacants s'assignaran seguint l'ordre de preferència. Si no hi hagués alumnes pendents d'admissió, es consideraran com a llocs escolars vacants, que s'oferiran seguint el procediment extraordinari d'admissió al setembre.  
Als centres d'ensenyament mitjans, els alumnes que no hagen de canviar de centre i que hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.  
   
Onze  
a) Els alumnes que acaben els seus estudis d'Educació General Bàsica o Educació Permanent d'Adults i que desitgen cursar estudis de BUP hauran de presentar, abans de la publicació de la relació definitiva d'alumnes admesos, el llibre d'escolaritat degudament diligenciat o, si no se'n disposa en aquestes dates, hauran d'aportar un certificat del director del centre de procedència on conste que han sol·licitat l'expedició del títol de graduat escolar, tramitat per la Direcció del centre, amb l'obligació de la persona interessada de presentar el llibre d'escolaritat quan el tinga.  
b) Els alumnes que hagen de cursar ensenyaments de Formació Professional presentaran el llibre d'escolaritat o, si no n'hi ha, un certificat del director del centre de procedència, on conste que l'alumne/a ha realitzat com a mínim vuit anys d'escolarització obligatòria en la data d'expedició del títol de Graduat Escolar, tramitat per la Direcció del centre, amb l'obligació de la persona interessada de presentar el llibre d'escolaritat quan el tinga.  
c) Quan es tracte d'alumnes escolaritzats anteriorment en centres d'ensenyaments mitjans hauran de presentar el llibre de qualificacions degudament diligenciat o, si no n'hi ha, i mentre es presente el llibre abans esmentat, un certificat de baixa del centre anterior amb expressió de la seua situació acadèmica.  
d) Els alumnes repetidors, quan vulguen canviar de centre, hauran de participar en el procediment d'admissió d'alumnes al setembre.  
DISPOSICIó ADDICIONAL  
Per a l'admissió i formalització de matrícula en el segon cicle d'Educació Secundària Obligatòria, l'alumnat haurà de complir els requisits acadèmics establits per la Direcció General d'Ordenació i Innovació Educativa.  
DISPOSICIó FINAL  
Aquesta resolució serà tramesa a la Direcció dels centres docents afectats i als presidents dels consells escolars municipals.  
Castelló de la Plana, 30 de març de 1996.- El director territorial de Cultura i Educació de Castelló: Francisco Baila Herrera.